open-index/open-wikipedia-markdown huggingface dataset:
Ľahký kameň

**Ľahký kameň** je prírodná pamiatka v Malých Karpatoch, v podcelku Brezovské Karpaty.

Nachádza sa na katastrálnom území obce Dobrá Voda v okrese Trnava v rovnomennej lokalite. Leží juhozápadne od obce v pramennej oblasti potoka Hlavina. Je územnou súčasťou CHKO Malé Karpaty. Prírodná pamiatka bola vyhlásená v roku 1996 na ploche . Ochranné pásmo nebolo určené. Na území pamiatky platí 5. stupeň ochrany.

Predmetom ochrany sú: *Jedinečné krasové výtvory z [[Penovec (travertín)|penovcov]] a [[travertín]]ov v Malých Karpatoch.*

## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Prírodné pamiatky v Trnavskom kraji
Kategória:Chránené územia v okrese Trnava
Kategória:Chránená krajinná oblasť Malé Karpaty
Kategória:Dobrá Voda (okres Trnava)
Kategória:Brezovské Karpaty
Vlajka Vanuatu

right|thumb|200px|Vlajka Vanuatu

**Vlajka [[Vanuatu]]** má dva vodorovné pruhy, červený a zelený, a pri žrdi čierny trojuholníkový klin, ktorého ramená sú žlto a čierne lemované. Toto lemovanie prechádza do vodorovných prúžkov, ktoré idú stredom vlajky, oddeľujú od seba obidva široké pruhy a vytvárajú ležiace Y. V čiernom trojuholníku je umiestnený emblém zo štátneho znaku – žltý zatočený kančí zub a dve skrížené žlté ratolesti paprade. 

Červený pruh symbolizuje – v zhode s miestnou tradíciou – krv obetných diviakov, ale aj ľudskú krv spojujúcu všetkých obyvateľov štátu. Zelený pruh pripomína vanuatské ostrovy, čierna farba klinu ich úrodnú pôdu a melanézske obyvateľstvo. Žltý pruh v podobe písmena Y symbolizuje mier v súostroví, ktoré má tvar tejto litery. Žltý kančí zub, obľúbená ozdoba miestnych obyvateľov, predstavuje moc a bohatstvo. Dve skrížené ratolesti paprade bývajú symbolom domorodých náčelníkov a aj dnes predstavujú nový štát a jeho ústavu; jej 39 lístkov odpovedá počtu členov poslaneckej snemovne.

Vlajka bola zavedená v roku 1980 a prevzala farby (nie však podobu) vedúcej politickej strany *Vanuaaku*.

Vanuatu
Kategória:Vanuatu
Vlajka Kokosových ostrovov

thumb|Oficiálna vlajka Kokosových ostrovov (''vlajka Austrálie'')

**Vlajka [[Kokosové ostrovy|Kokosových ostrovov]]** – Oficiálnou vlajkou týchto ostrovov je vlajka Austrálie.

Neoficiálna vlajka má zelený list a nachádza sa na nej súhvezdie Južného kríža ako na vlajke Austrálie, ale väčšiu bielu hviezdu nahradzuje žltý mesiac a *Union Jack* v ľavom hornom rohu bol nahradený kokosovou palmou.

Neoficiálna vlajka bola vytvorená roku 2003.

## Galéria

 

Kokosové ostrovy
Kategória:Kokosové ostrovy
Vrbovec (prítok Hornej Blavy)

**Vrbovec** je potok na Dolnom Považí, v severnej časti okresu Trnava. Je to pravostranný prítok Hornej Blavy, meria 5,4 km a je tokom V. rádu.

## Prameň
Pramení na styku Malých Karpát (podcelok Brezovské Karpaty) s Trnavskou pahorkatinou (časť Podmalokarpatská pahorkatina), juhojuhovýchodne od kóty 372,5 m v lokalite Nové hory, v nadmorskej výške približne 282 m n. m.

## Opis toku
Na hornom toku tečie juhovýchodným smerom v priestore medzi obcami Naháč a Dechtice, pričom podteká cestu II. triedy č. 502. Na dolnom toku sa stáča sprvu na severovýchod, potom prechodne na sever a južne od Dechtíc už pokračuje východojuhovýchodným smerom. Napokon podteká cestu II. triedy 560 a severne od obce Kátlovce v nadmorskej výške cca 176 m n. m. sa vlieva do Hornej Blavy. Preteká intenzívne využívanou a prevažne odlesnenou poľnohospodárskou krajinou, pričom nepriberá žiadne prítoky.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Brezovských Karpatoch
Kategória:Vodné toky v Trnavskej pahorkatine
Kategória:Vodné toky v okrese Trnava
Kategória:Dechtice
Kategória:Kátlovce
Vlajka Vianočného ostrova

right|thumb|Vlajka Vianočného ostrova

**Vlajka [[Vianočný ostrov (Indický oceán)|Vianočného ostrova]]** - vlajka je uhlopriečkou rozdelená na dve časti. V spodnej modrej sú umiestnené hviezdy zo súhvezdia Južného kríža, prevzaté z vlajky Austrálie, čo pripomína zväzky s týmto štátom. Modrá farba predstavuje Indický oceán, a zelená tropické lesy. V zelenej časti vlajky je umiestnená žltá silueta vtáka (Phaeton lepturus). V strede vlajky v žltom kruhu sa nachádza zelená mapa Vianočného ostrova.

Vlajka bola navrhnutá v roku 1986. Oficiálne bola prijatá v roku 2002.

Vianočný ostrov (Indický oceán)
Kostol svätého Jána Krstiteľa (Rimavská Sobota)

Rímskokatolícky **kostol svätého Jána Krstiteľa** je klasicistický kostol postavený v rokoch 1774 - 1790 na mieste starého gotického kostola. Je dominantou Hlavného námestia v Rimavskej Sobote.

## Referencie

## Iné projekty

## Externé odkazy
* História kostola na apsida.sk

Rimavská Sobota
Rimavská Sobota
Kategória:Rimavská Sobota
Rimavská Sobota
Ján Krstiteľ
Kategória:Architektúra z 1790
Autobiografia

[right|thumb|Obálka prvého anglického vydania '''autobiografie''' (''životopisu'') [Benjamin Franklin|Benjamina Franklina z roku 1793]]
**Autobiografia** (z , , ) alebo **vlastný životopis** je životopis, v ktorom autor opisuje vlastný život alebo nejakú jeho časť či úsek. Môže ísť o text vecného štýlu (vlastný životopis ako príloha žiadosti o zamestnanie a podobne) alebo o umelecký text alebo o prechod medzi vecným a umeleckým textom.

## Autobiografické literárne diela
Autobiografické literárne diela môžu mať rôzne formy, napríklad:
* 1) autobiografický román (*prozaický epický žáner*), napr. Pavol Országh Hviezdoslav: Sám sebe
* 2) vedecká autobiografia
* 3) denník; denníkovou formou je napr. napísaný román Alfonza Bednára „Sklený vrch“
* 4) memoáre či pamäti, ktoré sú napísané formou spomienok na udalosti, ktorých sa autor zúčastnil, spomienky na udalosti, svedectvá a pod. Známe sú memoáre zemana z Vrbového, Mórica Beňovského
* 5) konfesia ako autobiografický žáner zdôrazňujúci vnútornú psychológiu autora, presvedčenie a vyznanie.

## Pozri aj
* Biografia

## Iné projekty

Kategória:Literárne útvary
Kategória:Literárne žánre
Kategória:Literárne pojmy
Chtelnička

**Chtelnička** je potok na Dolnom Považí, preteká juhozápadnou časťou okresu Piešťany. Je to významný pravostranný prítok Horného Dudváhu, má dĺžku 19,7 km a je tokom IV. rádu. Niekedy sa označuje aj neštandardizovaným názvom **Výtok**. Na hornom toku napája dve vodné nádrže; Výtok a Chtelnica. Nad obcou Chtelnica sa rozvetvuje na dve ramená, ktorými preteká celou obcou, v obci bol ešte v miestnom parku vybudovaný na potoku malý rybník.

## Prameň
Chtelnička pramení v Malých Karpatoch, vyteká z vyvieračky Výtok v Dobrovodskom krase na východoseverovýchodnom svahu Hrubých skaliek (343,5 m n. m.), v nadmorskej výške približne 295 m n. m. 

## Opis toku
Od prameňa tečie sprvu na východ, vzápätí sa oblúkom stáča severojužným smerom a preteká Chtelnickou dolinou. V strednej časti doliny sa stáča na východojuhovýchod, napája vodnú nádrž Chtelnica, z ktorej potom pokračuje juhovýchodným smerom. Za obcou Nižná najprv mení smer toku na východ, následne sa esovito stáča a po pribratí Lopašovského potoka opäť tečie juhovýchodným smerom. V obci Veľké Kostoľany sa stáča najprv na východojuhovýchod a potom k ústiu na severovýchod. Tesne pred ústím, po pribratí Lančárskeho potoka, sa prudko stáča a smeruje na krátkom úseku na juhovýchod.

## Geomorfologické celky
*Malé Karpaty, geomorfologický podcelok Brezovské Karpaty
*Podunajská pahorkatina, geomorfologické podcelky: 
**Trnavská pahorkatina, geomorfologické časti Podmalokarpatská pahorkatina a Trnavská tabuľa
**Dolnovážska niva, geomorfologická časť Dudvážska mokraď

## Prítoky
*Pravostranné: prítok spod masívu Malých Skaliek, prítok z doliny Zvolen
*Ľavostranné: prítok zo severného svahu Pálenice (342,7 m n. m.), Bukovinský potok, Lopašovský potok, kanál z lokality Pod hájom, Lančársky potok

## Ústie
Do Horného Dudváhu sa vlieva na Dolnovážskej nive, východne od obce Veľké Kostoľany v nadmorskej výške 148,7 m n. m.

## Obce
*osady Výtok a Ostrovský Mlyn
*Chtelnica
*Nižná
*Veľké Kostoľany

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Brezovských Karpatoch
Kategória:Vodné toky v Trnavskej pahorkatine
Kategória:Vodné toky v okrese Piešťany
Kategória:Chtelnica
Kategória:Nižná (okres Piešťany)
Kategória:Veľké Kostoľany
Lopašovský potok

**Lopašovský potok** je potok na Dolnom Považí, v juhozápadnej časti okresu Piešťany. Je to ľavostranný prítok Chtelničky, meria 7,9 km a je tokom V. rádu.

## Prameň
Pramení na styku Malých Karpát (podcelok Brezovské Karpaty) a Trnavskej pahorkatiny (časť Podmalokarpatská pahorkatina), juhozápadne od Dubníka (297,7 m n. m.) v nadmorskej výške približne 242 m n. m. Pramenná oblasť leží v oblasti kameňolomu na pieskovec. 

## Opis toku
Najprv tečie severojužným smerom, následne sa stáča juhovýchodným smerom a preteká celým intravilánom obce Dolný Lopašov. Za obcou priberá z pravej strany kanál vznikajúci západne od obce. Na dolnom toku už tečie juhojuhovýchodným smerom, esovito sa stáča a napokon pokračuje k ústiu na krátkom úseku opäť juhovýchodným smerom. Východne od obce Nižná sa v nadmorskej výške cca 164 m n. m. vlieva do Chtelničky. Nepriberá žiadne stále prirodzené prítoky. Za obcou Dolný Lopašov preteká oblasťou chmeľníc na ľavom brehu, na dolnom toku tečie úrodnou a poľnohospodársky intenzívne využívanou Trnavskou tabuľou.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Trnavskej pahorkatine
Kategória:Vodné toky v okrese Piešťany
Kategória:Dolný Lopašov
Kategória:Veľké Kostoľany
Lančársky potok

**Lančársky potok** je potok na Dolnom Považí, v západnej časti okresu Piešťany. Je to významný ľavostranný prítok Chtelničky, meria 13 km a je tokom V. rádu. 

## Prameň
Pramení v Trnavskej pahorkatine, pod výbežkom Malých Karpát (podcelok Brezovské Karpaty), na východoseverovýchodnom úpätí Dubníka (297,7 m n. m.), na okraji obce Lančár v nadmorskej výške cca 221 m n. m. 

## Opis toku
Na svojom hornom toku tečie juhovýchodným smerom najprv cez Podmalokarpatskú pahorkatinu, potom územím úrodnej Trnavskej tabule, pričom v lokalite Prostredná tabla priberá krátky pravostranný prítok vznikajúci juhovýchodne od obce Dolný Lopašov. Na strednom toku pokračuje východojuhovýchodným smerom, zľava priberá Kočínsky potok a výraznejšie rozšíreným korytom tečie znovu juhovýchodným smerom. Ďalej tečie v blízkosti obce Veselé na ľavom brehu, následne podteká cestu II. triedy 504 a oddeľuje Ťapkové na ľavom a Dubovany na pravom brehu. Tu sa prechodne stáča na východ, zľava priberá Veselský kanál, potom tečie na juhojuhozápad okrajom obce Dubovany už v geomorfologickej časti Dudvážska mokraď. V blízkosti obce priberá sprava krátky prítok pritekajúci z obce a zľava Borovský kanál. Napokon sa stáča juhojuhovýchodným smerom a východne od obce Veľké Kostoľany ústi v nadmorskej výške približne 149 m n. m. do Chtelničky.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Trnavskej pahorkatine
Kategória:Vodné toky v okrese Piešťany
Kategória:Kočín-Lančár
Kategória:Rakovice (okres Piešťany)
Kategória:Veselé (okres Piešťany)
Kategória:Dubovany
Kategória:Veľké Kostoľany
Cestopis

**Cestopis** je literárne dielo opisujúce dojmy a príbehy z ciest, ktoré môžu byť skutočné alebo aj vymyslené. Cestopis môže mať charakter umeleckej, publicistickej a dokumentárnej literatúry. Je to žáner, v ktorom autor spravidla opisuje svoje zážitky, stvárňuje svoj pohľad na cudzie krajiny a na osobitosti, ktoré chce vyzdvihnúť.

Cestopisná literatúra tak významne poúča čitateľa a ponúka mu aj také poznanie, ktoré sám pri svojich cestách nepostrehne alebo nevníma.

## Literatúra
* 
* 

## Iné projekty

Kategória:Literárne útvary
Kategória:Literárne žánre
Kategória:Literárne pojmy
Kočínsky potok

**Kočínsky potok** je potok na Dolnom Považí, v západnej časti okresu Piešťany. Je to ľavostranný prítok Lančárskeho potoka, má dĺžku 7,7 km a je tokom VI. rádu.

## Prameň
Pramení v Trnavskej pahorkatine, v časti Podmalokarpatská pahorkatina, v ústí Krivej doliny, západne od kóty 259,6 m v nadmorskej výške približne 235 m n. m., severne od obce Kočín. 

## Opis toku
Od prameňa tečie na krátkom úseku na juh, na okraji Kočína sa stáča a pokračuje juhovýchodným smerom. Potom podteká cestu II. triedy č. 502, južne od obce Šterusy tečie popri chmeľnici na ľavom brehu a následne aj popri osade Rakovický háj na opačnom brehu, kde sprava priberá krátky kanál. Na dolnom toku tečie územím Trnavskej tabule a západne od obce Veselé ústi v nadmorskej výške cca 162 m n. m. do Lančárskeho potoka.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Trnavskej pahorkatine
Kategória:Vodné toky v okrese Piešťany
Kategória:Kočín-Lančár
Kategória:Šterusy
Kategória:Rakovice (okres Piešťany)
Kategória:Veselé (okres Piešťany)
Preambula

**Preambula** je úvodná, spravidla slávnostná, časť nejakého písomného dokumentu (listiny, predpisu, smernice, nariadenia, stanov, zákonov, ústavy), ktorá dnes spravidla stanovuje úmysel, zámer, význam či zmysel textu nasledujúceho za preambulou. 
    
Napríklad v preambule ústavy štátu sú uvedené základné ciele činnosti občanov a inštitúcií národov a národností tvoriacich štát, hovorí o objektívnom duchu tejto činnosti, o súhrnnom duchu občanov štátu.

Kategória:Politológia
Kategória:Právo
Fejtón

**Fejtón** je novinársky článok, v ktorom sa zosmiešňujú nezdravé javy spoločenského života. Fejtón dnes prerástol do publicisticko-umeleckej tvorby zábavnej formy na aktuálnu politickú, kultúrnu a spoločenskú tému.

Podľa stupňa kritiky rozlišujeme fejtón:

1. Humoristický

2. Ironický

3. Satirický

4. Sarkastický

Fejtón vznikol vo Francúzsku ako vtipne napísané kritické články, často aj veršované, o literárnych a divadelných dianiach.

Kategória:Literárne útvary
Kategória:Žurnalistika
Pasadena (Kalifornia)

**Pasadena** je mesto v americkom štáte Kalifornia. Podľa amerického sčítania 2010 v nej žilo 137 122 obyvateľov, čím sa Pasadena zaradila na 180. miesto v rebríčku najväčších miest USA. Je to deviate najväčšie mesto v okrese Los Angeles County.

## Významné udalosti v meste
Na štadióne Rose Bowl v Pasadene sa uskutočnilo osem zápasov Majstrovstiev sveta vo futbale 1994 vrátane finále.

## Osobnosti mesta
* Albert Abraham Michelson (* 1852 - † 1931), fyzik
* Thomas Hunt Morgan (* 1866 – † 1945), zoológ a genetik 
* Walter Sydney Adams (* 1876 – † 1956), astronóm
* Paul Sophus Epstein (* 1883 - † 1966), matematik a fyzik
* Fritz Zwicky (* 1898 - † 1974), švajčiarsko-americký astronóm
* Horace Welcome Babcock (* 1912 – † 2003), astronóm
* Roger Wolcott Sperry (* 1913 – † 1994), zoológ, neurobiológ a neurofyziológ
* Valentine Telegdi (* 1922 - † 2006), fyzik 
* Charles Thacker (* 1943– † 2017), informatik
* Sally Field (* 1946), herečka
* Trip Hawkins (* 1953), podnikateľ
* Alan Goodwin Poindexter (* 1961 – † 2012), astronaut
* Sophia Bush (* 1982), herečka

## Zdroj
*


Kategória:Mestá v Kalifornii
Sugar Land

**Sugar Land** je mesto v americkom štáte Texas a súčasť metropolitnej oblasti Greater Houston, kam patrí aj mesto Baytown. Má rozlohu  a 79-tisíc obyvateľov (2005). Je to najrýchlejšie rastúce mesto v Texase, narástlo o viac ako 158 percent za posledné desaťročie. 

Pôvodne bolo založené ako cukrová plantáž začiatkom 19. storočia, začlenené bolo v roku 1959. Je to najväčšie mesto a ekonomické centrum okresu Fort Bend County. Je to tretie najväčšie mesto podľa počtu obyvateľov a druhé najväčšie v ekonomickej aktivite v aglomerácii Veľkého Houstonu.

## Referencie

## Iné projekty

## Externé odkazy
* Oficiálna stránka
* Okolie mesta
* Handbook of Texas

Kategória:Mestá v Texase
Baytown

thumb|Baytown
**Baytown** je mesto v americkom štáte Texas v metropolitnej oblasti Houston–Sugar Land–Baytown. Nachádza sa prevažne v Harris County s malou časťou v Chambers County, pozdĺž ciest State Highway 146 a Interstate 10. Má rozlohu 85,9 km² a v roku 2000 tu žilo 66 430 obyvateľov, v roku 2010 71 802. Je to štvrté najväčšie mesto v metropolitnej oblasti.

## Osobnosti mesta
* John McCreary Fabian (* 1939), astronaut 

## Iné projekty

## Externé odkazy
* Oficiálna stránka 
* Štatistika 

Kategória:Mestá v Texase
Pasadena (Texas)

thumb|Pasadena, Texas

**Pasadena** je mesto v americkom štáte Texas juhozápadne od mesta Houston v Harris County. Je súčasťou metropolitnej oblasti Houston–Sugar Land–Baytown. 

Mesto má rozlohu  a podľa sčítania obyvateľstva v roku 2020 151 950 obyvateľov.

## Referencie


## Iné projekty

## Externé odkazy
* 

Kategória:Mestá v Texase
Pasadena (Maryland)

náhľad|Pasadena
**Pasadena** v americkom štáte Maryland je mesto alebo presnejšie miesto vytvorené na štatistické účely na účel sčítania ľudu. Má rozlohu  a žije tu vyše 12-tisíc obyvateľov. 

## Iné projekty

Kategória:Mestá v Marylande
Greater Houston

**Greater Houston** (doslova *Veľký Houston*) je metropolitná oblasť v americkom štáte Texas, ktorá sa rozkladá na 10 okresoch. Je to šiesta najväčšia metropolitná oblasť v Spojených štátoch, má rozlohu  a žije tu 5,5 milióna obyvateľov podľa odhadu z roku 2006. Nachádza sa západne od oblasti známej ako Golden Triangle. Základom oblasti sú mestá Houston, Sugar Land a Baytown.

Kategória:Metropolitné oblasti v USA
Babylon 5: I’ve Found Her

**Babylon 5: I've Found Her** je akčná vesmírna simulačná počítačová hra vydaná ako freeware. Prostredie hry je zasadené do fiktívného univerza amerického sci-fi seriálu Babylon 5. 

## Príbeh

Dej hry je zasadený do obdobia medzi rokmi 2245-2255. Hra predbieha udalosti zobrazené v televíznom seriáli Babylon 5.

## Vývoj
Hru od roku 1998 vyvíjal ruský tým *Space Dream Factory*. Prvá verejná a hrateľná demoverzia hry bola uvedená na stretnutí fanušikov seriálu Babylon 5 v Moskve v decembri roku 2003. Na jeseň v roku 2005 bolo vydané prvé rozšírenie obsahujúce nový herný obsah ako aj opravu množstva chýb. Najbližšie autori plánujú vydanie podtitulu **Black Omega** (Čierna Omega)
, ktorého dej priamo nadväzuje na udalosti zobrazené v *Babylon 5: I've Found Her*.

### Rozšírenia
* december 2003 - bola vydaná prvá hrateľná demoverzia obsahujúca kampaň *Danger and Oportunity*.
* november 2005 - bolo vydané prvé oficiálne rozšírenie hry o Multiplayer, generátor misií a nový herný obsah.
* november 2006 - bolo vydané druhé oficiálne rozšírenie hry o nové modely lodí Pozemskej Aliancie.

## Referencie

## Externé odkazy
* Slovenská fanstránka na BRUT.me Portal (sk/cz/en) + funkčný Download

Kategória:Vesmírne simulačné počítačové hry
Kategória:Počítačové hry
Kategória:Babylon 5
Kategória:Počítačové hry z 2003
Antuco (sopka)

**Antuco** je v súčasnosti neaktívny stratovulkán, nachádzajúci sa v centrálnej časti Čile, na juhozápadnom brehu jazera Laguna de la Laja. Sopka má pomerne komplikovaný vývoj. Jej história siaha až do konca pliocénu, keď bol vytvorené prvotné stratovulkány *Sierra Veluda* a *Cerro Condor* bazaltovo andezitového zloženia. Samotný vulkán Antuco sa začal formovať neskôr, po deštrukcii starších foriem a vytvorení kaldery s priemerom 5&nbsp;km. Počas 18. a 19. storočia bolo zaznamenaných niekoľko erupcií, posledná v roku 1869.

Sopka Antuco je spomínaná aj v literatúre, vo verneovke *Deti kapitána Granta*.

## Externé odkazy
* www.volcano.si.edu  - stratovulkán Antuco na Global Volcanism Program 

## Iné projekty

Kategória:Sopky Čile
Kategória:Stratovulkány
Fabula

**Fabula** môže byť:
*vymyslený príbeh; bájka
*dejová štruktúra slovesného diela, pozri fabula (dej)
* nakladateľstvo antropozofickej literatúry v Česku
José Luis Rodríguez Zapatero

**José Luis Rodríguez Zapatero** (* 4. august 1960, Valladolid, Španielsko) je španielsky politik, generálny tajomník strany PSOE (Socialistická robotnícka strana Španielska). Od roku 2004, 5. demokraticky zvolený predseda vlády od prechodu k demokracii po smrti diktátora Francisca Franca.

Najznámejšie opatrenia jeho vlády boli: Stiahnutie španielskeho vojska z Iraku, legalizácia imigrantov už prítomných v Španielsku, (nakoniec neúspešné) mierové vyjednávania s teroristickou organizáciou ETA, legalizácia homosexuálneho manželstva.

## Iné projekty

Kategória:Predsedovia vlády Španielska
Kategória:Španielski politici
Kategória:Rytieri veľkokríža Rádu Kristovho
Kategória:Nositelia Radu troch hviezd
Yehoshua Lakner

**Yehoshua Lakner** (* 24. apríl 1924, Bratislava – † 5. december 2003, Zürich, Švajčiarsko) bol izraelsko-švajčiarsky hudobný skladateľ s koreňmi na Slovensku.

## Život
Narodil sa a vyrástol v Bratislave. V roku 1941 emigroval do Palestíny. V rokoch 19431948 študoval okrem iných u Ödöna Pártosa a Alexandra Boskoviča. V roku 1952 študoval v USA na hudobnej škole *Tanglewood* u Aarona Coplanda. V rokoch 19501963 pôsobil ako učiteľ na Rubinovej hudobnej akadémii v Tel Avive. Od roku 1959 pracoval v nemeckom *Studio für elektronische Musik* pri Nordwestdeutscher Rundfunk v Kolíne nad Rýnom s Mauriciom Kagelom a Karlheinzom Stockhausenom.

V roku 1963 sa kvôli doliečovaniu svojho syna z detskej obrny presťahoval do Švajčiarska. Tam pracoval ako skladateľ scénickej hudby pre rôzne divadelné predstavenia, v rokoch 19741987 pôsobil ako učiteľ hudobnej teórie na konzervatóriu v Zürichu.

## Dielo
Z Laknerovho raného obdobia pochádzajú kompozície, ktoré sa slobodne pohybujú medzi neoklasicizmom a serializmom. Jeho *Toccata pre orchester (1958)* získala Engelovu cenu mesta Tel Aviv.

Pre avantgardné predstavenia zürišského divadla *Theater an der Winkelwiese* v 60. rokoch vytvoril Lakner z montáží magnetofónových nahrávok abstraktnú scénickú hudbu v štýle musique concrète. V 80. rokoch došlo v jeho tvorbe k obrate, ktorý súvisel so získaním počítača Commodore 64. Začal experimentovať s algoritmami, ktoré vytvárali zvuky a zároveň grafické efekty na obrazovke. Svoje životné dielo skomponoval Lakner práve pre tento „hudobný nástroj“ v programovacom jazyku BASIC. Niekedy je priebeh programov presne určený, inokedy je generovaný náhodne alebo ho možno ovládať pomocou klávesnice.

S týmito graficko-hudobnými kompozíciami, ktoré nazýval skratkou AVZG (nem. Audio-Visuelle Zeit-Gestalten, dosl. *audiovizuálne formy v čase*), vystupoval na koncertoch a výstavách (Londýn 1991, Tel Aviv 1993, Bazilej 1994, Zürich 1996). V rokoch 19961999 pracoval na projekte o švajčiarskom maliarovi Giovannim Segantinim („Segante-Projekt“), ktorý uviedol v roku 1999 v Zürichu a Miláne a v roku 2000 v Bratislave.

## Externé odkazy
* Oficiálna stránka

Kategória:Švajčiarski hudobní skladatelia
Kategória:Izraelskí hudobní skladatelia
Kategória:Skladatelia vážnej hudby 20. storočia
Kategória:Skladatelia elektronickej hudby
Kategória:Hudba z videohier
Kategória:Osobnosti z Bratislavy
Šteruský potok

**Šteruský potok** je potok na Dolnom Považí, v západnej časti okresu Piešťany. Je to pravostranný prítok Borovského kanála, meria 12 km a je tokom VI. rádu.

Pramení v Trnavskej pahorkatine, v časti Podmalokarpatská pahorkatina, na severovýchodnom svahu Kamenice (326,4 m n. m.) v nadmorskej výške približne 285 m n. m. Od prameňa tečie sprvu juhovýchodným smerom, následne sa oblúkom stáča severojužným smerom, ďalej sa stáča na juhozápad a preteká intravilánom obce Šterusy. V obci priberá krátky pravostranný prítok, mení smer toku na juhovýchod, potom na východojuhovýchod a preteká Trnavskou tabuľou. V blízkosti Dvora Mária sa opäť stáča na juhovýchod, na dolnom toku podteká cestu II. triedy č. 504, zároveň oddeľuje obec Rakovice na ľavom a obec Veselé na pravom brehu. Následne sa stáča severojužným smerom, z východu obteká Veselé, z pravej strany sa potom oddeľuje Veselý kanál a potok sa stáča na východ. Tesne pred ústím sa ešte stáča na juhovýchod a východne od veselskej miestnej časti Ťapkové sa v nadmorskej výške 150,5 m n. m. vlieva do Borovského kanála.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v okrese Piešťany
Kategória:Vodné toky v Trnavskej pahorkatine
Kategória:Šterusy
Kategória:Borovce
Kategória:Rakovice (okres Piešťany)
Kategória:Veselé (okres Piešťany)
Stratégia (žáner počítačových hier)

**Strategická hra** alebo **stratégia** je žáner počítačových hier. Základ úspechu je logické myslenie a zmysel predvídavosti.

Hlavné typy stratégií sú:
;Ťahové
:*Turn-Based* alebo ťahové stratégie majú podobu šachovej partie, kde nezáleží na tom, ako dlho hráč rozmýšľa, ale na správnosti rozhodnutí. Delia sa na jednotlivé kolá, ktoré väčšinou ukončuje hráč.
:*Napríklad: [[Heroes of Might & Magic]], [[Civilization]], [[Total War (séria)|Total War]]*

;Realistické
:*Real-time* alebo stratégie odohrávajúce sa v reálnom čase (často označované aj skratkou *RTS*) sú väčšinou oveľa zložitejšie než ťahové. Keďže hra prebieha neustále, tento typ stratégií je najakčnejší zo všetkých. Poväčšine hráč stavia základňu, vyrába v nej bojové či stavebné jednotky, odráža útoky a plní ciele misie.
:*Napríklad: [[Warcraft (séria)|Warcraft]], [[Age of Empires]], [[Command & Conquer]], [[Caesar (počítačová hra)|Caesar]], [[Blitzkrieg (počítačová hra)|Blitzkrieg]]*

;Záchranárske
:Záchranárske stratégie prebiehajú v reálnom čase. Úlohou hráča je veliť záchranárskym jednotkám (hasiči, policajti, zdravotníci a i.) a riešiť tak vzniknuté krízové situácie (živelné pohromy, požiare, havárie, teroristické útoky a pod.). Úspešnosť hráča sa určuje podľa počtu zachránených životov, počtu zatknutých zločincov, príp. hodnoty ochráneného majetku. Tieto hry zaznamenali prudký vývoj najmä v súčasnosti a pomerne rýchlo si získali obľubu hráčov.
:*Napríklad: [[Emergency 3]], [[Emergency 4]], [[Fire Department]]*

;Obchodno-budovateľské
:Obchodné a budovateľské stratégie sa zväčša odohrávajú v reálnom čase. Za úlohu má hráč budovať mesto a budovy, alebo obchodom rozširovať svoj majetok. Nepriateľom sa stáva čas, nedostatok peňazí či občasné pohromy, ktoré môžu zničiť hráčov majetok.
:*Napríklad: [[Tycoon (séria)|Tycoon]], [[Sim City]]*


Kategória:Žánre počítačových hier
AEGON Classic

**AEGON Classic** je Tier III tenisový turnaj na okruhu WTA, ktorý sa koná v anglickom Birminghame. Hrá sa od roku 1982 vonku na tráve.

Rekord v počte výhier v dvojhre drží Pam Shriverová so 4 titulmi.

## Výsledky
thumb|right|DFS Classic 2005
### Dvojhra

### Štvorhra

## Externé odkazy
* Oficiálna stránka 

Kategória:Tenisové turnaje v Spojenom kráľovstve
Sogdianos

**Sogdianos** (po staroperzsky *Sogdyána*) bol perzský veľkokráľ z rodu Achajmenovcov panujúci roku 423 pred Kr. Jeho otcom bol kráľ Artaxerxes I., matkou konkubína Alogyné.

Sogdianos sa na trón dostal štátnym prevratom: zosnoval vraždu legitimného kráľa a svojho nevlastného brata Xerxa II. (asi v januári 423). Vládol s podporou dvorskej kamarily len niekoľko týždňov, potom ho prinútil iný nevlastný brat – Óchos – k rezignácii. Hoci mu prisľúbili život, nechal ho Óchos (ako kráľ Dareios II.) onedlho zavraždiť.

## Externé odkazy
* Sogdianos (po anglicky)  

Kategória:Achajmenovci
Kategória:Vládcovia starovekého Egypta
Kategória:Vládcovia Perzie
Kategória:Zavraždení vládcovia
Sarmiento (department, Santiago del Estero)

Department **Sarmiento** leží v centre provincie Santiago del Estero na severozápade Argentíny a je jeden z 27 departmentov provincie.

Na severe hraničí s departementom Figueroa, na východe s departmentom Juan Felipe Ibarra, na juhu s departmentom Avellaneda a na západe s departmentmi San Martín a Robles.

Hlavné mesto departmentu je Garza. Má 2295 obyvateľov (2001, INDEC), čo je 49 percent obyvateľstva celého departmentu. Leží vo vzdialenosti 97&nbsp;km od hlavného mesta provincie Santiago del Estero.

## Mestá a obce
* Garza
* Guaipe
* Villa Matará
* Colonia Seijel

Kategória:Departmenty v Argentíne
DFS Classic 2007

**[[DFS Classic]] [[2007 v tenise|2007]]** bol tenisový turnaj okruhu WTA, ktorý sa konal v anglickom Birminghame od 11. júna do 17. júna 2007. Vyhrala ho Jelena Jankovićová, ktorá vo finále porazila najvyššie nasadenú Mariu Šarapovovú 4-6, 6-3, 7-5, . Bol to jej piaty titul na okruhu WTA.
## Dvojhry
*Obhajkyňa titulu: ** [[Vera Zvonarevová]]**
 Vera Zvonarevová sa turnaja nezúčastnila. 
### Nasadenie
V zozname sú nasadené hráčky. V zátvorkách je kolo, v ktorom vypadli.

### Výsledky
#### Posledných osem

#### Horná polovica
##### Sekcia 1

##### Sekcia 2

#### Dolná polovica
##### Sekcia 3

##### Sekcia 4

### Poznámky
*Víťazka získala 28&nbsp;650 $ a 140 bodov.
*Porazená finalistka získala 14&nbsp;790 $ a 100 bodov.
*Posledná priama učastníčka bola Bethanie Matteková (ranked 119th).
*Zástupkyňa hráčok bola Abigail Spearsová.

## Štvorhry
*Obhajkyne titulu: Jelena Jankovićová/ Li Na
### Nasadenie
V zozname sú nasadené páry. V zátvorkách je kolo, v ktorom vypadli.

### Výsledky

### Poznámky
*Víťazný pár získal $8,550 a 140 bodov.
*Porazené finalistky získali $4,400 a 100 bodov.
*Poslední priami učastníci boli Jill Craybasová/Michaëlla Krajiceková (combined ranking of 135).
*Zástupkyňa hráčok bola Andreja Klepačová.

## Kvalifikácia dvojhry
Osem hráčok, ktoré postúpili z kvalifikácie:
* Juliana Fedaková
* Lilia Osterlohová
* Brenda Schultzová-McCarthyová
* Ajumi Moritová
* Andreja Klepačová
* Raquel Kopsová-Jonesová
* Oľga Govorcovová
* Jen C’
### Nasadenie

### Výsledky
#### Skupina 1

#### Skupina 2

#### Skupina 3

#### Skupina 4

#### Skupina 5

#### Skupina 6

#### Skupina 7

#### Skupina 8

### Poznámky
*Kvalifikované hráčky získali 4 body.
*Finalistky kvalifikácie získali 280 $ a 3 body.
*Posledná priama učastníčka bola Anna Smithová (482nd).
*Zástupkyňa hráčok bola Šeng-nan Sunová 

## Externé odkazy
*Stránka DFS Classic 

Kategória:Tenis v 2007
Kategória:Tenis v Anglicku
Mladí ľavičiari

**Mladí ľavičiari** je občianske združenie ľavicovej orientácie, angažujúce sa v oblasti občianskych, politických a sociálnych práv občanov. Predtým vystupovalo pod názvom **Sociálnodemokratická alternatíva – Mladí sociálni demokrati**, skratka **SDA** (iný používaný názov **Sociálnodemokratická alternatíva**).

Mladí ľavičiari (ešte ako Sociálnodemokratická alternatíva) spustili dňa 18. júna 2007 petíciu za vypísanie referenda o predčasných voľbách http://www.cassovia.sk/korzar/clanok.php3?sub=18.6.2007/79001K potom, čo premiér Slovenskej republiky Robert Fico nereagoval na výzvu združenia rozviazať koaličnú zmluvu s ĽS-HZDS a SNS. 

## Externé odkazy
* 
* oficiálna stránka združenia 

Kategória:Občianske združenia na Slovensku
Sociálnodemokratická alternatíva

**Sociálnodemokratická alternatíva** môže byť:
*bývalá politická strana v rokoch 2002 – 2004, pozri Sociálnodemokratická alternatíva (2002 – 2004)
*združenie so sídlom v Leviciach, pozri Sociálnodemokratická alternatíva (združenie)
*bývalý názov združenia so sídlom v Košiciach, pozri Sociálnodemokratická alternatíva – Mladí sociálni demokrati
Syntetizátor (hudba)

thumb|right|Syntetizátor

**Syntetizátor** alebo **syntezátor** (nesprávne: *syntetizér*, slangovo *synťák, klávesy*) je elektronický hudobný nástroj, ktorý tvorí výsledný zvuk syntézou. 

## Teleharmónium
Označenie syntéza použil prvýkrát Thaddeus Cahill pri opise svojho vynálezu na vytváranie zvukov kombináciou harmonických zložiek v svojom patente na teleharmónium, nazvanom „Umenie a zariadenie na elektrické vytváranie a šírenie hudby“ (*Art of and Apparatus for Generating and Distributing Music Electrically*), ktorý podal v roku 1896 a dostal v roku 1898 pod číslom 580035. 

## Pozri aj
* Hammond organ
* Hudobný nástroj
* Klávesové nástroje

## Iné projekty

Kategória:Hudobné nástroje
Kategória:Klávesové nástroje
Piano

**Piano** môže byť:
*hovorovo: klavír
*potichu (hudobný výraz; skratka "p")
*tichý zvuk alebo tón
*Piano (film z roku 1993)
*obec v departemente Haute-Corse, pozri Piano (Haute-Corse)
*Renzo Piano, taliansky architekt
*predplatné exkluzívneho obsahu na slovenských webových stránkach, pozri Piano Media
Sujet

::*V bežnej komunikácii (aj vo francúzštine) sujet znamená aj všeobecne [[námet]] alebo [[dej]]. *
**Sujet** [vyslov: süže alebo süžet] (z fr. sujet [süže] = podliehajúci/subjekt, motivácia) je konštrukcia epickej alebo dramatickej fabuly; zjednodušene povedané - umelecky realizovaná fabula (fabula v zmysle prirodzený sled udalostí založený na časovej postupnosti). 

Základom sujetu je konflikt medzi postavami diela, ktorý má motiváciu, rozvíja sa, vyvrchoľuje a rieši sa. Preto aj sujetová výstavba (=sujetová osnova, sujetová konštrukcia) má fázy:
* expozícia (úvodná časť)
* zápletka (kolízia, intriga)
* zauzľovanie
* zauzlenie (kulminácia, kríza, vyvrcholenie)
* rozuzľovanie
* rozuzlenie

Kategória:Literárne pojmy
Groteska

[náhľad|Scéna z grotesky od [Charlie Chaplin|Charlieho Chaplina.]]
**Groteska** je umelecký žáner, kde v literárnom, divadelnom a filmovom zobrazení človeka a situácií zo života ľudí sa v neúmernej, zveličenej podobe, maximálne zosmiešňujúcej a prehnane strašidelnej forme prepletá skutočné s fantastickým. Je to spájanie rôznorodých prvkov pre satirické zobrazenie života. Situačné zvraty, prekvapujúce, humoristické a karikaturistické prvky sú základom grotesknosti.

Groteska môže byť súčasťou väčšieho umeleckého útvaru, napríklad veselohry.

## Pozri aj

*Veselohra
*Komédia
*Humoreska

Kategória:Divadelné žánre
Kategória:Literárne žánre
Kategória:Filmové žánre
Kategória:Humor
Rozprávač

**Rozprávač** je autor, ktorý pútavo a nepriamo podáva nejaký príbeh, alebo osoba, ktorá príbeh rozpráva a zaujímavo či vzrušujúco rozpovedá.

Rozprávač v svojom rozprávaní využíva rečové zvraty a väzby tak, aby jeho vyrozprávanie deja bolo príťažlivé.

Kategória:Literatúra
Kategória:Literárne pojmy
Humoreska

**Humoreska** je humorná poviedka, novela alebo veršami písané neveľké literárne dielo, v ktorom sa autor dobromyseľne posmieva nie závažným javom v spoločenskom alebo súkromnom živote. Vyberá smiešne stránky ľudského charakteru či v poviedke, novele, či veršovanke dominuje nejaký veselý príbeh, dobrosrdečnosť a žartovnosť. Vtip, veselosť a dobrý rozmar sú podstatou malých humoristických scénok či poviedok.

## Pozri aj
*Veselohra
*Komédia
*Groteska

Kategória:Literárne žánre
Kategória:Humor
Hellyeah

**Hellyeah** je heavy metalová superskupina pozostávajúca z členov skupín: Pantera, Damageplan, Mudvayne a Nothingface. Bubeník Vinnie Paul pôvodom z Pantery a Damageplan a súčasný basgitarista Bob Zilla z Damageplan, spevák Chad Gray a gitarista Greg Tribbett z Mudvayne, gitarista Tom Maxwell a ex-basgitarista Jerry Montano z Nothingface.

## História
Hellyeah vznikla na začiatku roku 2006 a skoro celé leto boli členovia zavretý v štúdiu a robili nový album. Prvá skladba nazvaná „Hellyeah“, sa objavila v rádiách a na internete už začiatko roka 2007. Kapela skončila nahrávanie CD v januári 2007 a v tom čase sa v USA objavila aj hlavná skladba k CD, „You Wouldn't Know“. Album nazvaný *[[Hellyeah (album)|Hellyeah]]* bol vydaný 10. apríla 2007 a debutoval na deviatom mieste Billboard 200 s predanými kópiami niečo málo pod 45&nbsp;000. A ešte v ten deň na oslavnej párty v klube sa Jerry Montano opil a udrel Maxwella do tváre. Vyhadzovači ho vyhodili a potom ho nepustili dovnútra, keď mal v ruke zbraň. Kvôli tomu ho zo skupiny vyhodili. Vinnie Paul teda navrhol svojmu kamarátovi z Damageplan Bobovi Zillovi aby nahradil Jerryho.

Prvé turné "Fire It Up" bude hneď nasledované Family Values Tour 20.júla spolu s kapelami ako Evanescence a Korn. Podľa neoficiálnych informácií sa má kapela na konci roku 2007 zase zavrieť do štúdia a nahrať ďalšie CD.

## Členovia
* Chad Gray – spev (Mudvayne)
* Greg Tribbett – gitara (Mudvayne)
* Tom Maxwell – gitara (Nothingface)
* Bob Zilla – basová gitara, sprievodný spev (Damageplan)
* Vinnie Paul Abbott – bicie (Pantera, Damageplan)

### Pôvodný
* Jerry Montano – basová gitara (Nothingface, Danzig)

## Diskografia
### Albumy
* 2007 *[[Hellyeah (album)|Hellyeah]]* (Epic Records)
* 2010 *[[Stampede]]* (Epic Records)
* 2012 *[[Band of Brothers]]* (Eleven Seven Music)

### Single

Kategória:Superskupiny
Kategória:Heavymetalové hudobné skupiny USA
Kategória:Groovemetalové hudobné skupiny USA
Kategória:Alternatívnometalové hudobné skupiny USA
Thomas Buffel

**Thomas Buffel** (*19. február 1981) je belgický futbalista, v súčasnosti hráč klubu RC Genk. Hrá na pozícií útočného stredopoliara, no v niektorých zápasoch nastupuje v pozícií útočníka.

S futbalovou kariérou začínal v belgických kluboch SV Ruddervoorde a Cercle Brugge, kde pôsobil až do roku 2000. Potom nasledoval prestup do Holandska. V januári 2005 podpísal 4,5 ročný kontrakt so škótskym klubom Glasgow Rangers. 1. júla 2008 prestúpil z Rangers do belgického Cercle Bruggy.

V drese Belgickej reprezentácie debutoval v zápase proti Andorre. V drese Belgicka odohral 32 zápasov v ktorých strelil 7 gólov.

## Referencie

## Externé odkazy
* Profil na UEFA.com

Kategória:Narodenia v 1981
Kategória:Belgickí futbalisti
Kategória:Hráči Feyenoord Rotterdam
Kategória:Hráči Rangers F.C.
Kategória:Hráči Cercle Brugge
Miroslav Hrianka

thumb|Miroslav Hrianka
**Miroslav Hrianka** (* 1947 - † 23. jún 2018) bol slovenský elektrotechnik, ktorý sa zaoberal analýzou digitálneho obrazu.

Vysokoškolské štúdium ukončil v roku 1971 na Vysokej škole dopravnej v Žiline. Na tej istej škole obhájil v roku 1984 vedecký stupeň CSc. a od roku 1987 sa stal docentom.
Vyučoval rádioelektroniku, technickú diagnostiku, elektroniku, problematiku logických obvodov a spracovania obrazu.

## Publikácie

* Comparing image compression methods in biomedical application / Libor Hargaš, Miroslav Hrianka, 2004. In: Advances in Electrical and Electronic Engineering - No. 2, Vol. 3 (2004), s. 223-226
* Quality transmission of additional image information by 2D image basis / Miroslav Hrianka, Marek Slusarčík, 2003. In: IFAC workshop on Programmable devices and systems PDS 2003
* Noise image restoration by spatial filters / Libor Hargaš, Miroslav Hrianka, Andrej Duga, 2003. In: Radioelektronika 2003 - S. 376-379
*Advanced spatio-temporal thermal analysis of electronic systems / Miroslav Hrianka, Lubomir Tarovsky, 2003. In: Advances in electrical and electronic engineering - Vol. 2, No. 2 (2003), pp. 26-29
* System and technical approaches to quality management in electrical industry / S. Kmeť, J. Čuntala, M. Hrianka, 2003. In: Komunikácie - vedecké listy Žilinskej univerzity - Roč. 5, č. 3 (2003), s. 36-37
* Použitie programového produktu "CVIP" pri analýze obrazu / Libor Hargaš. In: Acta Mechanica Slovaca - Roč. 6, č. 2 (2002), s. 55-62
* Pružnosť vzdelávacích programov / Miroslav Hrianka, 2002. In: Nové trendy vo vzdelávaní
* Temperature analysis of electronic systems by 3D virtual model / Miroslav Hrianka, 2001 - ISBN 80-214-1861-3. In: Radioelektronika 2001
* Vizualizačné programy v biomedicínskom inžinierstve / Miroslav Hrianka, 2001 - ISBN 80-227-1611-1. In: Bionika a biomedicínske inžinierstvo
*Quality assessment of surface mount technology by image analysis / Miroslav Hrianka, 2000. In: Moderné elektronické obvody a systémy

## Externé odkazy
*  Osobná stránka M. Hrianku 

Kategória:Narodenia v 1947
Kategória:Slovenskí elektrotechnici
Kategória:Slovenskí vysokoškolskí pedagógovia
Kategória:Slovenskí autori náučnej literatúry
Kategória:Absolventi Žilinskej univerzity v Žiline
Kategória:Vyučujúci na Žilinskej univerzite v Žiline
Detroit Vipers

**Detroit Vipers** bol hokejový klub, ktorý pôsobil v rokoch 1994 až 2001 v International Hockey League. 

Vipers boli pôvodne *Salt Lake Golden Eagles*. V roku 1994 kúpili *Palace Sports and Entertainment* licenciu a v roku 1994 premiestnili klub do Detroitu. Sponzorské dohody s *[[Chrysler]]om* viedli k názvu klubu *Vipers*, ktorý pochádza od názvu automobilu Dodge Viper.

Klub bol farmami celkov NHL Ottawa Senators a Tampa Bay Lightning.  V roku 1997 tu odohral 1 zápas Gordie Howe, čím sa stal jediným profesionálnym hokejistom NHL, ktorý nastúpil počas šiestich dekád.

## Referencie


## Externé odkazy
* Profil klubu 

Kategória:Hokejové kluby USA
Francis Brockton

**Francis Brockton** bol inžinier na palube britskej lode HMS Plumper pod velením kapitána *Georga Henryho Richardsa*, keď v roku 1859 objavil uhoľnú žilu v oblasti dnešného mesta Vancouver. Po tomto objave, ktorý kapitán Richards nahlásil guvernérovi *Jamesovi Douglasovi*, Richards pomenoval miesto nálezu Coal Harbour – Uhoľný prístav a pomenoval Brockton Point, východnú časť dnešného Stanley Parku vo Vancouveri podľa Francisa Brocktona.

Kategória:Britské vojenské osobnosti
Bangalore Open 2007

**[[Bangalore Open]] [[2007 v tenise|2007]]** bol tenisový turnaj okruhu WTA, ktorý sa konal v indickom Bangalúre od 12. februára do 18. februára 2007. Vyhrala ho 19-ročná Jaroslava Švedovová, ktorá vo finále porazila najvyššie nasadenú a víťazku z roku 2006 Maru Santangelovú 6-4, 6-4. Bol to jej prvý titul na okruhu WTA.

## Dvojhry
### Nasadenie
V zozname sú nasadené hráčky. V zátvorkách je kolo, v ktorom vypadli.
# Mara Santangelová *(Finále)
# [[Sania Mirzová]] *(Štvrťfinále)
# Vasilisa Bardinová *(2. kolo)
# [[Jelena Kostanićová-Tošićová]] *(Štvrťfinále)
# Juliana Fedaková *(1. kolo)
# [[Čan Jung-žan]] *(1. kolo)
# Tamarine Tanasugarnová *(2. kolo)
# [[Alberta Briantiová]] *(1. kolo)

### Výsledky
#### Posledných osem

#### Horná polovica

#### Dolná polovica

### Poznámky
*Víťazka získala 25&nbsp;840 $ a 140 bodov.
*Porazená finalistka získala $13&nbsp;520 $ a 100 bodov.
*Posledná priama učastníčka bola Dominika Cibulková (153rd).
*Zástupkyňa hráčok bola Shikha Uberoiová.

## Štvorhry
### Nasadenie
V zozname sú nasadené páry. V zátvorkách je kolo, v ktorom vypadli.
#** [[Čan Jung-žan]]<BR>&nbsp; [[Čuang Ťia-žung]]** 
# Sania Mirzová&nbsp; Mara Santangelová *(Semifinále)
# [[Julia Bejgelzimerová]]<BR>&nbsp; [[Juliana Fedaková]] *(Štvrťfinále)
#** [[Sie Šu-wej]]<BR>&nbsp; [[Alla Kudriavcevová]]**

### Výsledky

### Poznámky
*Víťazky získali 7&nbsp;620 $ a 140 bodov.
*Porazené finalistky získali 4&nbsp;020 $ a 100 bodov.
*Poslední priami učastníci boli Jan-čchong Čenová/Šuai Čangová (combinované poradie 420).
*Zástupkyňa hráčok bola Isha Lakhaniová.

## Kvalifikácia dvojhry
Nasledujúce hráčky sa kvalifikovali do hlavného turnaja:
* Jurika Semová
* Shengna Sunová
* Čan Ťin-wej
* Nudnida Luangnamová
### Nasadenie
V zozname sú nasadené hráčky. V zátvorkách je kolo, v ktorom vypadli. Hrubo vyznačené hračky postúpili do hlavnej súťaže.
# **[[Jaroslava Švedovová]]** 
# **[[Dominika Cibulková]]** 
# **[[Čan Ťin-wej]]
# [[Andreja Klepačová]] ''(finále)
# [[Jan-čchong Čchenová]] ''(1. kolo)
# [[Neha Uberoiová]] ''(1. kolo) 
# [[Čuang Ťia-žung]] ''(hrala finále na turnaji v Pattaya)
# [[Šuaj Čangová]] ''(2. kolo)
# [[Sunitha Raová]] ''(1. kolo)
# **Jurika Semová
# '''Sun Šeng-nan

### Výsledky
#### Skupina 1

#### Skupina 2

#### Skupina 3

#### Skupina 4

### Poznámky
*Kvalifikované hráčky získali 8 bodov.
*Finalistky získali 605 $ a 4 body.
*Zástupkyňa hráčok bola Brie Whiteheadová.

## Legenda
* Q = kvalifikantka
* WC = divoká karta
* r = skreč
* Alt = náhradníčka
* LL = Lucky Loser

Kategória:Tenis v Indii
Kategória:Tenis v 2007
Brockton Point

náhľad|Brockton Point
**Brockton Point** leží v prístave Port of Vancouver, na východnom konci Stanley Parku v meste Vancouver v Kanade. Je pomenovaný podľa Francisa Brocktona. Nachádza sa tu maják Brockton Point Lighthouse s automatickým osvetlením.

## Referencie


## Iné projekty

## Externé odkazy
*Cricket ground photo from 2002 

Kategória:Stanley Park
Évreux

**Évreux** je mesto vo francúzskom departmente Eure v regióne Normandia. Cez mesto preteká rieka Iton.

## Poloha
Obec má rozlohu . Najvyšší bod je položený  a najnižší bod 

## Obyvateľstvo

Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Osobnosti mesta
* Léon Walras (* 1834 - † 1910), ekonóm

## Partnerské mestá
*  Djougou, Benin, 1989
*  Kašira, Rusko, 1994
*  Rugby, Spojené kráľovstvo, 1959
*  Rüsselsheim, Nemecko, 1961

## Referencie



## Pozri aj

*Zoznam obcí departementu Eure

Kategória:Mestá v Normandii
Kategória:Obce v departemente Eure
Johannes Blaskowitz

**Johannes Blaskowitz** (* 10. júl 1883, Würzburg, Nemecko – † 5. február 1948, Norimberg, Nemecko) bol nemecký generál počas druhej svetovej vojny.

## Život
Narodil sa v meste Paterswalde vo Východnom Prusku ako syn luteránskeho pastora. V roku 1894 začal navštevovať vojenskú kadetskú školu. Bojoval v prvej svetovej vojne na východnom i západnom fronte, najprv ako veliteľ roty a práporu, neskôr ako štábny dôstojník. Po skončení vojny počas Weimarskej republiky zostal príslušníkom Reichswehru. Velil ďalej práporu, neskôr pluku. Následne zastával funkcie náčelníka štábu pešej divízie, bol inšpektorom vojenského školstva až do apríla 1935. Necelý rok potom pôsobil ako veliteľ pešej divízie a následne bol preložený do funkcie veliteľa II. armádneho zboru. 

V predvečer druhej svetovej vojny v auguste 1939 sa stal veliteľom 8. armády Skupiny armád Juh, ktorá sa zúčastnila útoku na Poľsko, kde jeho jednotky zničili počas  bojov na Bzure poľské armády Poznaň a Pomoransko. 20. októbra bol poverený vedením okupačnej armády v Poľsku v rámci Hlavného veliteľstva Východ. V tejto úlohe protestoval proti správaniu jednotiek Waffen-SS a Einsatzgruppen na Poľskom území, za čo znášal kritiku Hansa Franka ako aj „obvinenia“ z prílišnej jemnosti. 14. mája 1940 bol z tejto funkcie odvolaný a preložený k 9. armáde, ktorá bojovala vo Francúzsku. Od júna bol vojenským guvernátorom severného Francúzska. Od októbra 1940 potom až do 2. mája 1944 velil 1. armáde dislokovanej celú dobu v Francúzsku. Následne bol menovaný za veliteľa Skupiny armád G, ktorá sa nachádzala v južnom Francúzsku. Koncom januára 1945 bol poverený vedením Skupiny armád H, avšak už v apríli bol poverený velením nemeckých vojsk v Holandsku tam medzi 5. a 6. májom 1945 v hoteli de Wereld odovzdal kapituláciu nemeckých síl v krajine do rúk generála Charlesa Foulkesa. 

Po vojne bol súdený za vojnové zločiny na súde v Norimbergu. Pred vynesením rozsudku spáchal 5. februára 1948 samovraždu skokom z okna svojej cely.

## Iné projekty

Kategória:Obete samovrážd
Kategória:Nemecké vojenské osobnosti
Kategória:Nemecké osobnosti druhej svetovej vojny
Kategória:Osobnosti z Würzburgu
Whistler

**Whistler** môže byť:
*sídlo v Kanade, pozri Whistler (Britská Kolumbia)
*britská hudobná skupina, pozri Whistler (hudobná skupina)
*britský maliar amerického pôvodu, pozri James Abbott McNeill Whistler
Game Boy Advance SP

**Game Boy Advance SP** je vylepšená verzia prenosnej hernej konzoly Game Boy Advance firmy Nintendo, uvedená na trh začiatkom roka 2003.

## Technická špecifikácia
* CPU: 32-bit ARM
* ROM/RAM/VRAM: 32kb + 96kb VRAM, 256 kb WRAM
* Displej: 240x160 pixelov

## Vylepšenia
* Vyššia životnosť dobíjateľnej batérie
* Kvalitnejšia úprava displeja a podsvietenie
* Menšie rozmery, kompaktnejšia úprava
* Menšia hmotnosť

## Pozri aj
* Game Boy Advance

Kategória:Herné konzoly
Kategória:Nintendo
Cengelka

**Cengelka** je potok na Kopaniciach, v centrálnej časti okresu Myjava. Je to ľavostranný prítok Myjavy, meria 2,9 km a je tokom IV. rádu.

## Prameň
Pramení v Myjavskej pahorkatine, na juhovýchodnom svahu Baranca (431,8 m n. m.) v nadmorskej výške približne 400 m n. m.

## Opis toku
Od prameňa tečie sprvu na krátkom úseku na juhovýchod, potom na juh a zľava priberá prítok (370,3 m n. m.) z osady Vlčkovci. Ďalej sa stáča juhozápadným smerom, sprava priberá prítok z juhojuhovýchodného svahu Baranca, zľava prítok prameniaci severne od kóty 439,1 m a pokračuje západným smerom. Napokon preteká intravilánom mesta Myjava, kde v blízkosti centra ústi v nadmorskej výške cca 328 m n. m. do Myjavy.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Myjavskej pahorkatine
Kategória:Vodné toky v okrese Myjava
Kategória:Myjava (mesto)